stanford-oval/wikipedia huggingface dataset:
Sviblo (järvi)
Luontoarvoja

Järvessä elää runsaasti kalalajeja: hauki, lahna, ahven, pasuri, karppi, ruutana, suutari, mutakala, säyne, made, allikkosalakka, rantanuoliainen ja törö, sekä joitakin Rutilus-suvun kalalajeja. Siinä elää myös rapu. Seutu on soistunutta, mutta rannat ovat korkeintaan kapeasti ruohottuneita. Yhtä eteläpään lahtea lukuun ottamatta mikään kohta järvestä ei ole ruohottunut umpeen.
Vesistösuhteita

Sviblo sijaitsee Nevedrjankan valuma-alueella. Nevedrjanka on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen.
Sviblon laskujoki on Svibljanka (ven. Свиблянка), joka yhtyy Nevedrjankaan lyhen jokiosuuden aikana, kun se virtaa Sutokskojesta Mogilnoon. Svibloon laskee neljä muutakin ojaa, joista kaksi alkaa pienistä järvistä. Osa näistä järvistä ovat Pustoje Mogilno, Orehovno ja Pnjovno. Järven valuma-alueen koko on lähteestä riippuen joko 109,0  tai 104,5 neliökilometriä .
Huomautuksia

1 2 3 4 5 6 7 8  Kohteen pituus, leveys ja ympäristön kasvillisuus sekä asutus on tarkistettu Internetin karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
Joker (yritys)

Joker on Norjassa toimiva päivittäistavaraketju, joka on osa NorgesGruppenia. Se perustettiin maaliskuussa 1997.
Vuonna 2007 avatessaan 450 myymälänsä Joker oli Norjan suurin päivittäistavaraketju kauppojen lukumäärällä mitattuna. Joker-myymälöitä on Norjassa 451 kappaletta.
Aiheesta muualla

Viralliset sivut
John Quinn Weitzel

John Quinn Weitzel (10. toukokuuta 1928 Chicago, Illinois – 30. joulukuuta 2022) oli yhdysvaltalainen roomalaiskatolinen piispa. Hänet vihittiin Catholic Foreign Mission Society of American papiksi 11. kesäkuuta 1955 ja nimitettiin Samoa-Pago Pagon hiippakunnan johtoon 9. kesäkuuta 1986. Piispaksi vihkiminen seurasi 29. lokakuuta. Pääkonsekraattorina toimi Pio Taofinu'u, jota avustivat Joseph Anthony Ferrario ja Patrick Vincent Hurley.
Weitzel jäi eläkkeelle 31. toukokuuta 2013.
John Price (purjehtija)

| Mitalit> Maa:   Yhdysvallat.Miesten purjehdus. Olympialaiset  | Mitalit> Maa:   Yhdysvallat.Miesten purjehdus. Olympialaiset  | Mitalit> Maa:   Yhdysvallat.Miesten purjehdus. Olympialaiset  | Maa:   Yhdysvallat> Miesten purjehdus. |
| --- | --- | --- | --- |
|  Hopeaa | Helsinki 1952 | Star |  |
John Wesley Price (19. tammikuuta 1920 Miami, Florida – 26. toukokuuta 1991 Miami, Florida) oli yhdysvaltalainen kilpapurjehtija ja olympiamitalisti.
Price saavutti Star-veneluokassa parinsa John Reidin kanssa olympiahopeaa Helsingissä 1952.
Thomas Henry Potts

Thomas Henry Potts
Thomas Henry Potts (23. marraskuuta 1824 Englanti – 27. heinäkuuta 1888 Christchurch) oli brittiläissyntyinen luonnontieteilijä.
Potts oli pienaseasetehtailija Thomas Pottsin ja Mary Ann Freemanin poika. Hänet kastettiin 16. heinäkuuta 1826 Brandon Churchissa Suffolkissa. Isänsä jälkiä seuraten hänestä tuli aseentekijä perheen yrityksessä Branders and Potts. 2. huhtikuuta 1850 hän avioitui Emma Phillipsin kanssa. Perhe muutti Christchurchiin Uuteen-Seelantiin 1854. Heidän 13 lapsesta 3 syntyi Englannissa ja loput Uudessa-Seelannissa.
Uudessa-Seelannissa Potts ryhtyi toden teolla tutkimaan luontoa. Hän löysi lukuisia tieteelle uusia lajeja, kuten uudenseelanninlokki (Larus bulleri) ja kirjokiivi (Apteryx haastii), jonka hän nimesi 1872.
Hän oli parlamenttiedustaja, joka ensimmäisenä vaati metsien suojelua. Muutenkin hän osallistui hyvin aktiivisesti yhteiskunnalliseen toimintaan.
Syvyyksien saalistajat

| Syvyyksien saalistajat> Pacific Vortex!.Alkuperäisteos |
| --- | --- |
Kirjailija:  Clive Cussler
Kieli:  englanti
Genre:  seikkailuromaani
Suomennos
Suomentaja:  Hilkka Pekkanen
Kustantaja:  WSOY
Julkaistu:  1982
Sarja: Dirk Pitt
Edeltävä:  Aavejuna
Seuraava:  Aavelaiva
Löydä lisää kirjojaKirjallisuuden teemasivulta
Syvyyksien saalistajat (engl. Pacific Vortex!) on yhdysvaltalaisen kirjailija Clive Cusslerin kirjoittama seikkailuromaani. Kirja on Cusslerin kuudes Dirk Pitt -kirja, ja se julkaistiin vuonna 1982.
Juoni

Kirjan alussa Dirk Pitt löytää merestä omituisen keltaisen kapselin Havaijin saariryhmään kuuluvan Oahun rannalta. Käy ilmi, että kapseli sisältää tietoa kuusi kuukautta aiemmin kadonneesta laivasta. Kapselin tiedoista ilmenee, että alus on kadonnut jossain Havaijin lähellä, paikassa jota kutsutaan nimellä Havaijin hauta. Samalla alueella on kadonnut paljon laivoja 30 vuoden aikana. Pitt ryhtyy tutkimaan asiaa ja matkansa varrella hän tutustuu hurmaavaan nuoreen naiseen nimeltä Summer Moran.
Keskeisimmät hahmot

Dirk Pitt, NUMAn erikoisprojektipäällikkö
Al Giordino, erikoisprojektien avustaja
Summer Moran, nuori nainen johon Pitt rakastuu
Frederick Moran, Summerin isä
Amiraali James Sandecker
JSD Partizan

Jugoslovensko sportsko društvo Partizan (serb. Југословенско спортско друштво Партизан) on vuonna 1945 perustettu urheiluseura Belgradista, Serbiasta. Partizanilla on toimintaa useissa lajeissa, joissa se lukeutuu maansa menestyneimpiin seuroihin.
Lajijaostoja

Fudbalski klub Partizan, jalkapallo
Košarkaški klub Partizan, koripallo
Vaterpolo klub Partizan, vesipallo
Odbojkaški klub Partizan, lentopallo
Rukometni klub Partizan, käsipallo
Aiheesta muualla

Virallinen sivu
Jacob Kavaleff

| Jacob Kavaleff |
| --- | --- |
 Jacob Kavaleff noin vuonna 1900.
Henkilötiedot
Syntynyt: 9. toukokuuta 1870 Helsinki, Suomen suuriruhtinaskunta
Kuollut: 27. tammikuuta 1936 (65 vuotta) Helsinki, Suomi
Ammatti:  kartanonomistaja
Vanhemmat:  Alexis Kavaleff (isä) Henriette Kavaleff os. Zingel (äiti)
Puoliso:  Sophie Dorothé Kavaleff os. Cramer
Lapset:  Alexis Kavaleff Heinrich Kavaleff Carl Kavaleff Eugen Kavaleff
Jacob Kavaleff (9. toukokuuta 1870 Helsingin maalaiskunta – 27. tammikuuta 1936 Helsingin maalaiskunta) oli suomalainen kartanonomistaja ja maanviljelysneuvos, joka kehitti maanviljelystä ja metsänhoitoa. Hän omisti suuret tilukset Helsingin maalaiskunnassa nykyisen Helsingin alueella.
Sukutausta ja nuoruus

Kavaleffin alkuperältään venäläinen kauppiassuku tuli 1820-luvulla Lappeenrannasta Helsinkiin, siirtyi vähitellen muista liiketoimista suurmaatalouteen ja sulautui Suomen ruotsinkieliseen eliittiin. Kauppias Jacob Kavaleff (1799–1879) oli vuonna 1845 ostanut Tuomarinkylän kartanon Helsingin maalaiskunnassa. Maanviljelysneuvos Jacob Kavaleff peri tämän kartanon isältään, vuonna 1887 kuolleelta proviisori Alexis Kavaleffilta. Kavaleff kävi seitsemän luokkaa Helsingfors Lyceumia ja opiskeli maataloutta Hallessa ja Jenassa Saksassa ennen kuin ryhtyi johtamaan Tuomarinkylän tilanhoitoa vuonna 1888. Kartanon omistus siirtyi virallisesti hänelle vuonna 1894 hänen saksalaiselta leskiäidiltään Henriette Kavaleffilta os. Zingeliltä.
Kartanonomistajana

Kavaleff kehitti Tuomarikylästä yhden Suomen suurimmista maanviljelystiloista ja hankki omistukseensa myös läheisen Niskalan (Nackböle) ja vuonna 1913 Haltialan (Tomtbacka) kartanotilan. Kavaleff toi Suomeen uusia viljelymenetelmiä, kasvilajeja, maatalouskoneita ja friisiläistä karjaa. Hänellä oli parhaimmillaan 300 lypsylehmää ja hän kasvatti tiloillaan monenlaisia eläimiä. Joukossa oli jopa kaksi sutta, karhu, hirvi ja poroja. Hän tuotatti siemeniä eri maanosista ja perusti oman koepuutarhan viljelyskasvien siemenkauppaa varten sekä vuonna 1905 Helsingin seudun ensimmäisen taimitarhan eksoottisille puu- ja pensaslajeille. Kavaleffilla oli Haltialassa myös oma mylly, saha, sähkölaitos ja kiskoyhteys taimitarhaan. Kavaleffin taimitarhasta syntynyt Niskalan arboretum eli puulajipuisto on yhä olemassa, nykyään rauhoitettuna suojelukohteena.
Kavaleff myi vuonna 1917 Tuomarinkylän kartanon Helsingin kaupungille ja vuonna 1934 myös Haltialan ja Niskalan tilat, mutta kauppakirjaan sisältyneen ehdon ansiosta hänen jälkeläisensä saivat asua Tuomarinkylän päärakennuksessa 1950-luvun lopulle saakka. Sen jälkeen rakennus restauroitiin ja muutettiin kartanomuseoksi. Suurin osa entisistä Kavaleffin maista siirtyi vuoden 1946 alueliitoksessa osaksi Helsinkiä.
Muu toiminta

Kavaleff osallistui monien suurtilallisten yhteisten yritysten perustamiseen ja istui niiden johtoelimissä. Joukossa olivat Suomen Keskinäinen Eläinvakuutusyhtiö (perustettu 1896), Maanviljelijäin keskusosuuskunta Labor (1897), Maanviljelijäin Maitokeskus (1907), Landtmannabanken (1910), Svenska Finlands Lantmannabank (1923) sekä vakuutusyhtiö Ömsesidiga försäkringsbolaget Svensk-Finland (1925). Kavaleff oli perustamassa myös Ab Transbaltic- ja Ab Frisenborgs Fabriker -nimisiä osakeyhtiöitä. Hän sai vuonna 1930 maanviljelysneuvoksen arvonimen ansioistaan ruotsinkielisten alueiden maatalouden kehittämisessä.
Kavaleff oli vuosina 1920–1922 Suomen konsulina Frankfurt am Mainissa.
Perhe

Kavaleff oli vuodesta 1912 naimisissa saksalaisen Sophie Dorothé Cramerin kanssa. Kirjailija Carl Kavaleff oli heidän poikansa. C. G. E. Mannerheim asui jonkin aikaa Kavaleffin perheen talossa Wiesbadenissa vieraillessaan Saksassa. Kavaleff on haudattu Helsingin ortodoksiselle hautausmaalle.
Syvyysnäkö

Syvyysnäkö tarkoittaa näköaistin tai konenäön kykyä erottaa esineiden etäisyyksiä ja nähdä maailma kolmiulotteisena. Syvyyden hahmottaminen perustuu erilaisiin syvyysvihjeisiin.
Monokulaariset syvyysvihjeet

Kohteen näennäinen koko kertoo sen etäisyydestä: samanlaisista kohteista pienempänä näkyvä on kauempana.
Pintagradienttien eli esineen pintakuvioiden toistumistiheys kertoo esineen etäisyydestä: samassa mittakaavassa olevat gradientit ovat kaukana tiheämmässä, lähempänä harvemmassa.
Värinäkö ja valon lankeamisesta aiheutuvat värivaihtelut auttavat esineiden tunnistamisessa.
Lähellä olevat esineet peittävät laajemman alan näkökentästä.
Lähempänä oleva peittää kauempana olevia.
Samalla tasolla olevista kohteista horisonttia lähempänä olevat ovat kauempana.
Atmosfäärinen perspektiivi: kauempana olevat kohteet sinertävät usein enemmän tai näkyvät haaleampina kuin lähempänä olevat. Kohteet samenevat etäisyydessä.
Binokulaariset syvyysvihjeet

Binokulaarisissa syvyysvihjeissä hyödynnetään molempia silmiä esineiden etäisyyden arvioimiseksi. Toisistaan erillään olevat silmät välittävät kumpikin hieman erilaisen kuvan aivoille. Yhdistämällä kuvat aivot pystyvät arvioimaan näkökentän esineiden syvyydellistä sijoittumista.
John de Mol

| John de Mol |
| --- | --- |

Henkilötiedot
Syntynyt: 22. huhtikuuta 1955 (ikä 69) Haag, Alankomaat
Muut tiedot
Omaisuus:   2 miljardia dollaria 
Yritys:  Endemol
Aiheesta muualla
www.talpa.tv
Johannes "John" Hendrikus Hubert de Mol, Jr. (s. 24. huhtikuuta 1955 Haag, Alankomaat) on alankomaalainen media-yrittäjä ja miljardööri. Vuoden 2007 Forbes-lehden mukaan hän kuulu maailman 500 rikkaimman ihmisen joukkoon.
De Mol on yksi televisioyhtiöiden Endemolin ja Talpan perustajista.
Endemol-yhtiön synty

De Mol loi omaisuutensa tuottamalla televisio-ohjelmia. Vuosina 1997-1999 hän kehitti suositun tositelevisio-sarjan Big Brotherin oman tuotantoyhtiönsä John de Mol Produktiesin kautta. 1994 hänen yrityksensä yhdistyi Joop van den Ende TV-Productiesin kanssa Endemol-yhtiöksi, mutta jatkoi silti itsenäistä toimintaa.
De Mol myi oman osuutensa Endemolista 2000 Telefónicalle, mutta jatkoi luovana johtajana vuoteen 2004 saakka.
Talpa-yhtiön synty

2005 de Mol perusti TV-kanavana Talpan, joka omistaa lähetysoikeudet Alankomaiden jalkapallon mestaruussarjaan. Nimi "Talpa" on latinaa ja tarkoittaa myyrää, hollanniksi mol, mikä viittaa John de Molin sukunimeen. Talpa aloitti lähetykset 13. elokuuta 2005.
Yksityiselämä

De Mol on ollut naimisissa Willeke Albertin kanssa. Näyttelijä Johnny de Mol on heidän poikansa.
Televisiotoiminnan ulkopuolella de Mol johtaa suurta säätiötä, joka omistaa merkittäviä osuuksia autovalmistaja Spyker Carsista, jalkapallojoukkue Manchester Unitedista ja teleyhtiö Versatelista.
De Molin sisko näyttelijä Linda de Mol on esiintynyt monissa John de Molin tuottamissa ohjelmissa.
Het Financieele Dagblad -lehti kertoi heinäkuussa 2006, että de Mol suunnittelee ostavansa takaisin 77% osuuden Endemolista Telefonicalta.
Aiheesta muualla

Kuvia tai muita tiedostoja aiheesta John de Mol Wikimedia Commonsissa
Taimi

Wikisanakirjassa on tähän liittyvä sananselitys: .
Taimi voi tarkoittaa seuraavia asioita:
taimi, nuori kasvi
Taimi, suomalainen naisen etunimi
Taimi, suomalainen sukunimi, käytössä kahdella eri suvulla, jotka mahdollisesti eivät ole keskenään sukua. Kumpikin suku on lähtöisin Pohjanmaalta. Tunnettuja Taimia:
Adolf Taimi (1881–1955), venäjänsuomalainen bolševikki ja kansanvaltuuskunnan jäsen
Eva Taimi (1913–1991), tekstiilisuunnittelija, suomalaisen painokangassuunnittelun uranuurtaja
Kalle Taimi (s. 1992), jalkapalloilija
Risto Taimi (1932–2006), urheilutoimittaja
Tommi Taimi (s. 1990), jääkiekkoilija
Tuuli Taimi (s. 1983), rumpali
Liperin Taimi, urheiluseura
Mielenterveysyhdistys Taimi ry (Taimi ry), Tampereella toimiva mielenterveyskuntoutujien yhdistys
Taimi, sosiaaliseen verkostoitumiseen ja deittailuun tarkoitettu sovellus.
Thomas Helmer

| 0 | 1 | 2 |
| --- | --- | --- |

Henkilötiedot
Koko nimi: Thomas Helmer
Syntymäaika: 21. huhtikuuta 1965 (ikä 59)
Syntymäpaikka: Herford, Länsi-Saksa
Pelipaikka: puolustaja
Pituus: 185 cm
Seurat
| Vuodet | Seura | O (M) |
| 1984–1986 1986–1992 1992–1999 1999–2000 1999 | Arminia Bielefeld Borussia Dortmund Bayern München Sunderland  →Hertha Berlin (laina) | 039 0(5) 190 (16) 191 (24) 002 0(0) 0050 (1) |
Maajoukkue
| 1990–1998 |  Saksa | 068 0(5) |
 Seurajoukkueuran tilastot kattavat vain kansalliset sarjat.
Thomas Helmer (s. 24. huhtikuuta 1965) on entinen saksalainen jalkapalloilija, jonka pelipaikka oli puolustaja. Helmer edusti urallaan viittä eri seuraa ja pelasi vuosina 1990–1998 Saksan maajoukkueessa 68 ottelua. Helmer voitti vuonna 1996 Euroopan mestaruuden. Hän oli EM-kisajoukkueessa myös Ruotsissa 1992. Hän oli mukana myös vuosien 1994 ja 1998 MM-kisoissa.
Jorma Räty

Jorma Tapio Räty (15. lokakuuta 1946 Helsinki – 29. syyskuuta 2007) oli suomalainen painonnostaja ja kehonrakentaja, joka aloitti kehonrakennuksen jo 1960-luvulla.
Räty aloitti urheilu-uransa painonnostajana. Hän nosti 75 kg:n sarjassa punnerruksessa 120 kg, mutta kun punnerrus pudotettiin painonnostosta pois, Räty siirtyi voimanostoon. Voimanostossa hän voitti vuonna 1971 82,5 kg:n sarjassa SM-kultaa ja vuotta myöhemmin SM-pronssia. Hänen ennätyksensä on 90 kg:n sarjassa penkkipunnerruksessa 180 kg, jalkakyykyssä 252,5 kg ja maastanostossa 260 kg. Loukkaantumiset pakottivat kuitenkin Rädyn lopettamaan voimanoston ja keskittymään kehonrakennukseen, jossa hän oli kilpaillut jo aiemminkin.
Rädyn ensimmäinen menestys kehonrakennuksessa oli 1967 Pohjoismaiden mestaruus. SM-kisoissa hän voitti seitsemän mestaruutta 1974–1980 ja vielä kolme PM-kultaa vuosina 1977–1979. EM-hopeaa hän voitti vuonna 1977 ja lopulta kruunasi amatööriuransa vuonna 1980 Manilassa voittamalla maailmanmestaruuden alle 80 kg:n luokassa. Hän on ainoa pohjoismaalainen, joka tämän tittelin on voittanut. Räty aloitti mestaruutensa jälkeen ammattilaisuran, joka päättyi jo 1982 hauislihaksen katkeamiseen. Ammattilaisuran paras saavutus oli 1981 Mr. Olympia -kilpailun 17. sija.
Jorma Räty menehtyi 29. syyskuuta 2007 äkillisen sairauskohtauksen jälkitilaan.
Iso Ahvenlampi (Kannonkoski)

| Iso Ahvenlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kannonkoski
Koordinaatit:  62°55′10″N, 25°21′22″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskuoja:  oja Hoikkalampeen 
Järvinumero:  14.442.1.006
Mittaustietoja
Pinnankorkeus:  184,7 m  
Pituus:  640 m  
Leveys:  360 m  
Rantaviiva:  1,687 km  
Pinta-ala:  11,408 ha  
Tilavuus:  0,0002085 km³ 
Keskisyvyys:  1,83 m  
Suurin syvyys:  3,6 m  
Saaria:  ei saaria 
 fiIso Ahvenlampi 
Iso Ahvenlampi  on Keski-Suomessa Kannonkoskella  Pitkäjärven lähellä sijaitseva lampi.
Maantietoa

Lampi on 640 metriä pitkä, 360 metriä leveä, ja sen pinta-ala on 11,4 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 208 500 kuutiometriä. Sen keskisyvyys on 1,8 metriä ja suurin syvyys on 3,6 metriä. Sen rantaviivan pituus on 1,7 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Pudasjärven alueeseen (14.442) se kuuluu. Lammen vedenpinnan korkeus on 184,7 metriä mpy.
Iso Ahvenjärvi (Kangasala)

| Iso Ahvenjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°21′47″N, 23°59′28″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Mallasveden ja Pälkäneveden alue (35.71)
Laskujoki:  suo-oja 
Järvinumero:  35.713.1.006
Mittaustietoja
Pinnankorkeus:  138,8 m  
Rantaviiva:  0,826 km  
Pinta-ala:  3,525 ha  
Saaria:  ei saaria 
 fiIso Ahvenjärvi 
Iso Ahvenjärvi  on Pirkanmaalla Kangasalla Kuohenmaalla sijaitseva järvi.
Maantietoa

Järven pinta-ala on 3,5 hehtaaria ja se on 300 metriä pitkä ja 200 metriä leveä. Se sijaitsee metsäalueen keskellä avokallioiden välisessä notkossa. Järvellä ei ole kartan mukaan saaria. Sen rantaviivan pituus on 850 metriä ja sen rannat ovat suomaata. Järvi on autio eikä sen rantaan johda tietä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Roineen alueeseen (35.713) se kuuluu. Järven vedenpinnan korkeus on 138,8 metriä mpy. Järveen on johdettu viisi suo-ojaa, joista yksi toimii laskuojana. Sen vedet on johdettu muihin metsäojiin, mutta se luetaan vesistöllisesti Roineen alueeseen. Pikku Ahvenjärvi sijaitsee 500 metriä etelään.
Thomas Harvey

Thomas Stoltz Harvey (10. lokakuuta 1912 – 5. huhtikuuta 2007) oli yhdysvaltalainen patologi, joka suoritti Albert Einsteinin ruumiinavauksen vuonna 1955 ja säilöi hänen aivonsa, mihin hän ei ilmeisesti ollut kysynyt lupaa tämän omaisilta. Tämän takia syntyneen kohun keskellä hän pian menetti työnsä.
Harvey ei löytänyt Einsteinin aivoista mitään poikkeavaa, mutta myöhemmät tutkimukset osoittivat niissä selkeitä poikkeamia normaaleihin miehen aivoihin verrattuna; niissä oli enemmän gliasoluja.
Aiheesta muualla

http://www.post-gazette.com/pg/05107/488975.stm (Arkistoitu – Internet Archive)
http://faculty.washington.edu/chudler/ein.html
http://www.damninteresting.com/?p=207
Tietotaito

Tietotaito tai taitotieto (engl. know-how)  tarkoittaa käytännön tietoa siitä, kuinka tehdä jotain, vastakohtana puhtaasti teoreettiselle tiedolle. Tietotaitoa on usein vaikeaa tai mahdotonta selittää sanoin. Se lasketaan aineettomaksi tietopääomaksi organisaatioissa. Ennen kuin joku pystyy tekemään jonkin tuotteen, pitää tietää kuinka. Käsitteet   know that (tietää että) ja know how (tietää   kuinka) esitti Gilbert Ryle 1940-luvulla teoksessa The Concept of Mind.
Jorma Saahko

Jorma Saahko (s. 27. elokuuta 1935 Impilahti) on suomalainen mediapersoona.
Youtubessa hänet tunnetaan kanavalta Lotta ja pappa, jossa hän esiintyy pojantyttärensä Lotta-Sofia Saahkon kanssa. Lotta-Sofia Saahko perusti kanavan keväällä 2020, kun hän tuli Britanniasta Suomeen pakoon koronavirusepidemiaa. Kanavalla he laulavat ja jutustelevat piristääkseen ihmisiä. Ensimmäisen puolen vuoden aikana videot saivat yhteensä yli 30 miljoonaa katselukertaa. Saahkot laulavat vanhoja kansanlauluja, maakuntalauluja ja iskelmiä.
Jorma Saahko on Karjalan evakko. Hänen perheensä asui Impilahden Pitkärannassa, josta he lähtivät evakkoon, kun Jorma Saahko oli nelivuotias vuonna 1939. Evakkomatkan päätteeksi heidät sijoitettiin asumaan Liperiin ja myöhemmin Kuusjärvelle eli nykyiseen Outokumpuun. Saahkojen YouTube-kanavalla keskustellaankin usein karjalaisuudesta.
Jorma Saahko muutti 1965 Kuusjärveltä Valkeakoskelle, jossa asuu edelleen. Saahko on ollut leski vuodesta 2014. Hänen pojantyttärensä Lotta-Sofia Saahko asuu hänen omakotitalonsa yläkerrassa.
Marraskuussa 2020 julkaistiin kirja Papan kanssa kahvilla, jonka on kirjoittanut Lotta-Sofia Saahko. Kirja kertoo Jorma Saahkon evakkotarinan.
Joulukuussa 2020 Saahkot esiintyivät sekä MTV3:n Itsenäisyyspäivän lähetyksessä että Yle TV1:n itsenäisyyspäivän lähetyksessä. Kiitoksena Saahkot saivat kirjallisen kunnianosoituksen tasavallan presidentti Sauli Niinistöltä ja tämän puoliso Jenni Haukiolta.
Jorma Saahko sai lokakuussa 2020 Vuoden isovanhempi -tunnustuksen vanhus- ja lähimmäispalvelun liitto VALLI ry:ltä.
Syksyllä 2021 Saahkot kertoivat YouTube-kanavallaan, että Jorma sairastaa muistisairautta. He puhuvat sairaudesta avoimesti kanavallaan.
Hänet valittiin yhdessä Lotta-Sofian kanssa vuoden positiivisimmaksi suomalaiseksi vuonna 2021.
Jean Peters

Jean Peters ja Joseph Cotten Niagaran trailerissa.
Elizabeth Jean Peters (15. lokakuuta 1926 Canton – 13. lokakuuta 2000) oli yhdysvaltalainen näyttelijätär, joka oli 1940- ja 1950-luvulla kiinnitetty 20th Century Foxille. Hän esiintyi Joseph Cottenin ja Marilyn Monroen rinnalla elokuvassa Niagara (1953) ja Marlon Brandon tähdittämässä elokuvassa Viva Zapata! (1952). Jean Peters vetäytyi vähitellen julkisuudesta 1950-luvun puolivälin jälkeen. Hänen viimeinen elokuvansa oli Mieheni Peter (1955).
Erottuaan ensimmäisestä avioliitostaan teksasilaisen öljy-yrittäjän Stuart Cramerin kanssa Jean Peters nai miljonääri Howard Hughesin 1957. Liitto, joka oli Hughesin kolmas, kesti vuoteen 1971, mutta pari oli asunut erillään jo vuosia tätä ennen, ja keskustellutkin vain puhelimitse Hughesin erakoiduttua. Jean Peters aktivoitui uudelleen vasta 1970- ja 1980-luvulla esiintyen televisiosarjoissa, kuten Ristin varjossa ja Murhasta tuli totta.
Jean Peters kuoli leukemiaan Kalifornian Carsbadissa vuonna 2000.
Jere Haavisto

| Jere Haavisto> Henkilötiedot |
| --- | --- |
Syntynyt: 16. helmikuuta 1999 (ikä 25) Ylöjärvi
Kansalaisuus:   Suomi
Jere Haavisto (s. 16. helmikuuta 1999 Ylöjärvi) on suomalainen motocross-kuljettaja. Haavisto kilpailee Suomessa MX1-luokassa. Hän sijoittui vuonna 2014 toiseksi EM-kilpailussa EMX150-luokassa ja hävisi niukasti Englannin Albie Wilkielle. Vuonna 2015 Haavisto voitti SM-pronssia MX2- luokassa ja oli vuoden nuorin pisteille ajanut kuljettaja EMX250- luokassa. Vuonna 2017 Haavisto voitti SM-Kultaa MX2-luokassa.
Aiheesta muualla

Career Race Results (englanniksi)
Syvissä vesissä (vuoden 2022 elokuva)

| Syvissä vesissä> Deep Water |
| --- | --- |

Ohjaaja:  Adrian Lyne
Käsikirjoittaja:   Zach Helm  Sam Levinson 
Perustuu:  Patricia Highsmithin romaaniin Syvissä vesissä
Tuottaja:   Arnon Milchan  Guymon Casady  Garrett Basch  Benjamin Forkner  Anthony Katagas 
Säveltäjä:  Marco Beltrami
Kuvaaja:  Eigil Bryld
Leikkaaja:   Tim Squyres  Andrew Mondshein 
Pääosat:   Ben Affleck  Ana de Armas  Tracy Letts  Lil Rel Howery  Dash Mihok  Finn Wittrock  Kristen Connolly  Jacob Elordi  Rachel Blanchard 
Valmistustiedot
Valmistusmaa:  Yhdysvallat Kanada
Tuotantoyhtiö:   20th Century Studios  Regency Enterprises  New Regency  Entertainment 360  Film Rites  Entertainment One  Keep Your Head 
Levittäjä:   Hulu (Yhdysvallat)  Amazon Prime Video (kansainvälinen) 
Ensi-ilta:  18. maaliskuuta 2022
Kesto:  115 minuuttia
Alkuperäiskieli:  englanti
Budjetti:  48,9 miljoonaa dollaria
Aiheesta muualla
IMDb 
AllMovie
Infobox OKNimi-testi OK: 
Syvissä vesissä (engl. Deep Water) on vuonna 2022 ensi-iltansa saanut yhdysvaltalais-kanadalainen eroottinen jännityselokuva, jonka on ohjannut Adrian Lyne. Se perustuu Patricia Highsmithin romaaniin Syvissä vesissä, jonka ovat sovittaneet käsikirjoitukseksi Zach Helm ja Sam Levinson. Elokuvan pääosia esittävät Ben Affleck ja Ana de Armas. Se on Lynen ensimmäinen elokuva 20 vuoteen, viimeisimmän olleen vuoden 2002 Kohtalokas syrjähyppy.
Syvissä vesissä julkaistiin Hulu-palvelussa 18. maaliskuuta 2022. Se sai ristiriitaisen vastaanoton kriitikoilta.